РЕГЛАМЕНТ (ЕО) № 269/2007 НА КОМИСИЯТА
от 14 март 2007 година
относно издаването на лицензии за внос на някои приготвени или консервирани цитрусови плодове (по-конкретно мандарини и др.) в периода от 11 април 2007 г. до 8 ноември 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 3285/94 на Съвета от 22 декември 1994 г. относно общите правила за внос и за отмяна на Регламент (ЕО) № 518/94 (1),
като взе предвид Регламент (EО) № 519/94 на Съвета от 7 март 1994 г. относно общия режим за внос от някои трети страни и за отмяна на регламенти (ЕИО) № 1765/82, (ЕИО) № 1766/82 и (ЕИО) № 3420/83 (2),
като взе предвид Регламент (EО) № 658/2004 на Комисията от 7 април 2004 г. за въвеждане на крайни защитни мерки за вноса на определен вид приготвени или консервирани цитрусови плодове (по-конкретно мандарини и др.) (3), и по-специално член 8, параграф 1 от него,
като има предвид, че:
(1)
Количествата, заявени в заявленията за издаване на лицензия от традиционни вносители и от други вносители съгласно член 5 от Регламент (EО) № 658/2004, надхвърлят наличните количества за продукти с произход Китайската народна република (КНР).
(2)
Сега е необходимо да се определи за всяка категория вносител частта от количеството, за което е направено заявление и която част може да бъде внесена с лиценз,
ПРИЕ НАСТОЯЩИЯ РЕГЛАМЕНТ:
Член 1
Лицензиите за внос, за които са подадени заявления по силата на член 5, параграф 1 от Регламент (EО) № 658/2004, се издават за процентните стойности на количествата, за които е подадено заявление, както се посочва в приложението по-долу.
Член 2
Настоящият регламент влиза в сила на 11 април 2007 г. и се прилага до 8 ноември 2007 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 март 2007 година.